
İntro broşurâ apărută în cursul lunii Februarie a anului 
curent şi purtând titlul: Despre hatmanul moldovean Andrei, 
ajuns mare logofăt al lui Mihai Viteazul (extras din revista 
„Cercetări Istorice“, X—XII, 9 pagini) d. І. lonaşcu afirmă 
că fostul hatman, pârcălab şi portar de Suceava al domnilor 
Moldovei Petru Șchiopul şi Aaron, este una şi aceeaşi per- 
soană cu marele logofăt Andrei al lui Mihai Viteazul între 
anii 1593—1595. In sprijinul acestei afirmări — după ce au- 
torul broşurii ni înşiră diverse fapte, aflate în cronicile mol- 
dovene şi în alte studii de dată mai recentă, privitoare la 
istoria Moldovei în acele vremi — ni se redau, în anexe, 
patru rezumate de documente, scoase din condica mănăstirii 
Radu Vodă dela Academia română, documente din care au- 
torul crede că ar reeşi identificarea de mai sus. 

Din capul locului trebue să spun că din aceste patru 
documente, numai 'trei pot fi invocate ca referindu-se la per- 
soana lui Andrei logofătul muntean, căci anexa I este doar 
un rezumat extrem de succinte al unui act al lui Radu Vodă 
cel mare, din 15 August 1506, amintind numai de întărirea 
unei jumătăţi din moşia Bucşani, unor boeri vlâşceni, moşie 
din care ulterior, la 23 Iunie 1594, s'au vândut 800 de stân- 
jeni, pe 12.000 de aspri, de către Balea logofătul cu soţia sa 
Stanca, lui Andrei marele logofăt (v. anexa II a broşurii d-lui 
lonaşcu). Relev că pentru acest document, înfățişat extrem 
de rezumat, şi care ar fi putut fi reprodus mai in-extenso, 
nu ni se indică nici un izvor. Il indic eu aci, după copia pe 

care o am, scoasâ — sunt mai mulfi ani de atunci — din altâ 
condicâ a m-rei Radu Vodâ, necunoscutâ d-lui lonaşcu, cea 
din 1794 dela Arhivele Statului (v. Condica I, fila 608 verso 
(cerneală), azi fila 642 verso, cu maşina de numerotat). 

Ar mai fi fost bine ca d. lonaşcu să fi pus printre anexe 
şi actul de întărire a amintitei moşii, lui Andrei „vel“ logofăt 
de către Mihai Viteazul. Actul nu poartă dată, însă are leatul 
1103 (deci 1594—95) şi se află reprodus tot printre docu- 
mentele transcrise în condica citată de către d. lonaşcu (în 
fişele mele, din condica I dela Arhivele Statului, fila 609 față 
(cerneală), sau fila 643 cu ştampila). Relev faptul că, cu 
toate că hrisovul lui Mihai întăreşte o moşie unui boer: 
divanist al său, totuşi, printre mărturii, este trecut şi acesta, 
lucru care devine din ce în ce mai comun în cursul veacului 
al XVII-lea. 

Privitor la actul de vânzare al lui Balea logofătul şi al 
soţiei sale Stanca, trebue să fac o punere la punct. İn con- 
dica dela Arhivele Statului, grămăticul actului este trecut ca 
fiind un Andrei ot Buz(ău), iar în cea dela Academia ro- 
mână este Dan, tot ot Buzău. Cunosc un singur act din 
această epocă şi anume cel din 6 lunie 1593 al cărui grâmâtic 
este tot un Andrei, însă fără altă menţiune. Privitor la gră- 
măticul Dan, de care se ocupă d. lonaşcu în nota 2 dela 
pagina 6 a broşurii d-sale, am de adăogat că acesta îmi este 
cunoscut ca diac al multor hrisoave, încă din domnia lui 
Mihnea Voevod şi anume în 1578 la 30 Iunie, în 1579 la 10 
Ianuarie, in 1580 la 12 August şi 30 August, în 1581 intr'un 
document fără dată, în 1582 la 10 Ianuarie şi 17 Februarie şi 
în 1586 la 27 Mai, pretutindeni numit doar Dan logofăt, adică 
scriitor. La 11 lunie 1590 îl aflu Dan ot Buzău şi la 28 
Ianuarie 1592: Dan logofăt ot Buzău. In domnia lui Mihai 
Viteazul, îl întâlnesc ca grămătic al hrisoavelor din 3 Iunie 
1594 (Dan dela Buzău), 27 Septembre 1597 (Dan Buzâvschi 
ot Zoreşti) şi 27 Mai 1598 (Dan dela Zoreşti, Buzăvschi). 

Autorul ar mai fi putut releva încă un fapt destul de 
interesant, şi anume că vânzătorul celor 800 de stânjeni din 
moşia sa dela Bucşani din Vlaşca — azi Vadul Lat — este 
numit Balea logofăt în actul său de vânzare la 1594, când . 

era in viafâ, şi este pomenit ulterior, la 1620, cu rangul de 
postelnic. Aşi putea emite părerea că va fi fost „vtori logofăt“, 
adică al doilea logofăt, la 1594, dacă nu chiar diac, căci 
printre grămăticii hrisoavelor lui Mihnea Vodă întâlnesc câte- 
odată pe un Balea logofăt, şi în urmă va fi fost postelnic mic, 


a 


căci nu-l întâlnim nici odată în aceste vremuri în divan. 


Pentru afirmaţia categorică a d-lui lonaşcu, care face 
fondul lucrării d-sale, tin să accentuez că ar fi trebuit dovezi 
documentale — şi d. lonaşcu ar fi putut fi în măsură să ni le 
dea. Intr'adevăr, nu am găsit пісі în text, nici în note, пісі în 
anexe, asemenea dovezi că Andrei logofătul muntean este 
tot unul cu fostul hatman moldovean, cu toate că această 
afirmaţie este justă. Din broşura d-lui lonaşcu rămâne citi- 
torului — specialist sau nu — doar prezumția că identificarea 
este posibilă. 

Dovada concludentâ pentru această identificare reese 
însă cu totul de aiurea, şi anume din actul cu data de 23 Iulie 
1622, din laşi, dat de Ştefan Tomşa Vodă, Domnul Moldovei, 
despre care d. lonaşcu aminteşte la nota 4 dela pag. 4, însă 
numai pentru a spune că se întăreşte ,,İudosici Andreiasa 
şi ginerelui ei Vasilie Ureache stăpânirea satului Bursuceni“. 
Informația aceasta nu sprijină întru nimic afirmaţia d-sale 
despre identitatea celor doi boeri: Andrei hatmanul moldovean 
cu Andrei logofătul muntean. Trimiterea d-lui lonaşcu, în a- 
mintita notă, la Suretele şi Izvoadele d-lui Gh. Ghibănescu, 
indică filele 246—7. Intr'adevâr că la acele pagini nu file, 
aflăm textul slavon al actului; traducerea neobositului publi- 
cist de documente moldovene se află însă la paginile 247—49. 
Spre ştiinţa d-lui lonaşcu, mai amintesc, că şi în interesanta 
lucrare a d-lui Mihai Costăchescu, privind genealogia boerilor 
moldoveni Ureache, la pagina 8 nota 8, ni se dă regestul 
acestui document hotărîtor, aşa cum trebuia să ni-l infâfişeze 
şi d-sa în sprijinul afirmărei că Andrei hatmanul mol- 
dovean este una şi aceeaş persoană cu Andrei logofătul 
muntean. Este straniu că d. Іопаѕси, cu toate că a avut la 
îndemână această lucrare a d-lui Costăchescu, de oare-ce o 

menţionează la nota 3 dela pag. 2 a broşurii d-sale, totuşi se 
referâ la ca pentru informafii cu totul diferite de cele ce in- 
teresau fondul lucrărei d-sale, şi tocmai dovada hotâritoare 
a identităţii ce susţine, a acelor doi Andrei, i-a scăpat cu totul 
din vedere. 

Reproduc aci rezumatul actului, după d. Mihai Costă- 
chescu: 

„Călugării dela Voroneţ s'au pârât de faţă cu Todosia 
„cneaghina lui Andrei biv hatman şi cu ginerile ei Vasilie 
„Ureache, pentru satul Bursuceni din ţinutul Sucevii..... S 

Acest document, despre care atât d. Costâchescu, cât şi 
d. Ghibânescu, ni spun că se află, in original, în colecţia d-lui 
Leon Ghika-Dumbrăveni şi în copie la d. Ghibănescu, este cel 
hotâritor în ceeace priveşte afirmaţia d-lui lonaşcu. Pus alături 
de mărturia celor opt boeri munteni din 1620 (v. anexa III a 
broşurei d-lui lonaşcu) şi a hrisovului din 6 Martie 1628 al 
lui Alexandru Vodă Шаз, Domnul Târei Româneşti, (v. anexa 
IV a broşurii), documentul lui Ştefan Vodă Tomşa ridică 
oricărui cititor, orice îndoială că Andrei hatmanul moldovean 
nu ar fi fost una şi aceeaşi persoană cu Andrei logofătul 
muntean. Într'adevăr în documentul anexa ПІ, se aminteşte 
de jupăneasa Theodosiia, trecută în Moldova în domnia lui 
Radu Şerban Vodă, şi care se reîntorsese în Tara Româ- 
nească în domnia lui Gavriil Movilă Voevod, pentru a-şi 
căuta de ocinile bărbatului ei Andrei logofătul, iar în hrisovul 
lui Alexandru Iliaș, vorbindu-se de cumpărarea moşiei Buc- 
şanii din Vlaşca de către Hrizea logotătul, se precizează că 
Vasile feciorul lui Ureache vornicul era soțul Magdalinei 
fiica jupăneasii Theodosii. 

Prin urmare, în loc de actul din 1506 dela Radu Vodă 
cel mare, care nu are nimic de căutat în broşura d-lui lonaşcu, 
d-sa ar fi trebuit neapărat să publice in extenso, sau măcar 
în regest după d. Ghibănescu, cu menţiunea că a fost amintit 
şi de către d. Costăchescu, documentul lui Stefan Tomşa. 
Numai atunci cititorii broşurii d-sale ar fi fost convinşi că 
identilicarea propusă de d-sa este întemeiată. 

Evident că d-lui lonaşcu îi revine meritul de a fi pu- 
blicat pentru prima oară actele privitoare la moşia Bucşanii 
din judeţul Vlaşca, atâtea câte erau în legătură cu perso- 
nagiul care-l interesa. Totuşi, actul celor opt boeri munteni 
din 1620, îmi era cunoscut şi mie încă de mai mulţi ani şi 
anume din fişele inedite ale răposatului Ştefan D. Grecianu, 
unde însă izvorul era următorul: Condica Radu Vodă I fila 
609 verso, la Arhivele Statului. Imi propusesem să vorbesc 
de acel act în lucrarea mea viitoare despre divanele vea- 
curilor XV şi XVI, când făcând identificarea boerilor lui 
Mihai Viteazul, aveam să diferentiez pe Andrei logofătul, de 
Andrei vistierul lui Mihnea Turcitul. 

Trebue însă să combat o afirmaţie pe care d. lonaşcu 
o face categoric în broşura d-sale, atât la pagina 7, în primul 
aliniat al rezumatului mărturiei celor opt boeri la 1620, cât 
şi la pagina 4 în aliniatul al 2-lea, şi anume că stingerea din 
viaţă a lui Andrei logofătul a fost în domnia lui Radu Șerban 
Vodă. Am controlat rezumatul lui Grecianu prin izvorul 
arătat de d. lonaşcu (condica m-rei Radu Vodă dela Academia 
română ms. 4985 fila 52 verso) şi s'a adeverit scrupulozitatea 
bătrânului genealogist. 

lată textul: 

›‹-Јаг când au fost în zilele lui Şârban Vodă, după 
„moartea lui Andrei logofăt, bărbatul jupănesii Theodosii, 
„iar Balea post. au râdicat pârâ....“ 

Prin urmare, nu în domnia lui Radu Şerban Vodă s'a 
stins din viaţă Andrei logofătul lui Mihai Viteazul, ci înainte, 
şi aşi emite părerea că puţin după August 1595. De alt-fel, citirea 
mai atentă a actului din 1620 al celor opt boeri, lasă să se 
înțeleagă că Andrei logofătul nu era alături de sofia sa 
Theodosiia, în domnia lui Radu Şerban Vodă, deci înainte 
de 1602, când aceasta s'a dus în Moldova. D. lonaşcu mi-ar 
putea răspunde că nu se specifică în acest act că Andrei 
logofătul era răposat, însă asemenea „lapsus“ se întâmplă 
“adesea în vechile acte şi tocmai de aceea este greu a se pro- 
nunfa categoric. 

Privitor la cariera de boer divanist muntean a lui Andrei, 
d. lonaşcu se sprijină pe afirmaţia mea din lucrarea de anul 

trecut asupra Bucureştilor dela sfârşitul veacului al XVIII-lea 
(v. pag. 30 nota 112, relevată la d. lonaşcu in nota 6 dela 
pag. 2) şi anume că pentru întâia oară el este „vel“ logofăt 
al lui Mihai la 1 Octombre 1593. Trebue să rectific această 
informaţie greşit interpretată de către răposatul general 
P. V. Năsturel, de oare-ce actul poartă data de 12 Iulie 1594 
iar primul document cu divan dela acest Voevod rămâne celi 
cu data de 7 Decembrie 1593. D. lonaşcu ne mai indică şase 
documente în ale căror divane află şi d-sa pe acest boer, 
până în Februarie 1595, însă combate afirmaţia mea că acest 
boer ar fi rămas în marea logofeţie până în Mai 1595. Pentru 
aceasta d. lonaşcu invocă divanul actului dela 17 Martie 1595 
(izvorul meu fiind Acad. Rom., doc. XC/17, fără original, 
aflat şi în fişele Greceanu), în al cărui divan aflăm ca mare 
logofăt pe Miroslav. Adaog aci, la identificarea acestui Mi- 
roslav din lucrarea mea dela 1930 despre boerii din Mâr- 
gineni, că acest boer din Râfov, sau Râhov, a mai fost că- 
sătorit şi cu fiica jupăneasii Buicăi, a doua fată a lui Fărtat 
vornicul din vremea lui Vlad Vodă Vintilă, şi că această 
căsătorie pare a se fi făcut în zilele lui Petru Vodă cel tânăr, 
feciorul Chiajnei. 

Amintese că din domnia lui Mihai Viteazul posed un 
însemnat material privitor la divanele sale — vreo douăsute — 
şi fără a fi putut face încă clasarea cronologică a documen- 
telor după divane — lucrare extrem de migăloasă dat fiind 
că unele acte, mai ales cele de prin condici, sunt cu anul 
greşit, — totuşi pot afirma că aceste divane se urmează 
— la intervale foarte scurte de multe ori — cu alţi boeri decât 
cei obișnuiți. Pe Andrei logofătul îl întâlnesc, cu această 
dregătorie, în perioada de care se ocupă d. lonaşcu (v. nota 6 
la pag. 2 a broşurei d-sale), nu in şase divane, ci în aproape 
treizeci, afară de cele din 28 Mai 1594, când aflu pe un 
Chirca (cred însă că leatul este greşit), din 12 lunie, când 
aflu pe Miroslav şi din 7 Тийе şi 7 Octombre, când întâlnesc 
pe Chisar, toate acestea din urmă fiind din 1594. 

Cu ocazia unui control amănunţit al tuturor divanelor 
lui Mihai Viteazul, revin şi eu acum asupra afirmației mele 
din lucrarea amintită de către d. lonaşcu, şi constat că pe 

Andrei il mai intâlnesc in dregâtoria de mare logofât — in- 
cidentâl — la 3 Mai, 19 Mai, 3 August şi 24 August 1595. 
Dela aceastâ datâ inainte, cred câ Andrei dispare pentru 
totdeauna dintre mârturiile actelor lui Mihai Viteazul, şi de 
aceea moartea lui Andrei logofătul, despre care documentul 
din 1620, amintit de atâtea ori mai sus, ni spune că în domnia 
lui Radu Şerban Vodă, nu mai era în viaţă, aşi crede că se va 
fi întâmplat între 1595—1602, şi nu după acest din urmă an. 

Deci, în ceeace priveşte cariera de „vel“ logofăt muntean 
a lui Andrei, dacă am greşit în 1935, din cauza greşelii de 
tipar relevatâ de d. lonaşcu din lucrarea d-lui I. C. Filitti, 
greşeşte şi d-sa acum afirmând că Andrei îşi încheie cariera 
în Martie 1595; ea se sfârşeşte precum reese din probele în- 
făţişate de către mine mai sus, după August al aceluiaș ап, 
„deci cu cinci luni mai târziu. 

Am văzut mai sus că Andrei logofătul lui Mihai Viteazul 
a fost căsătorit cu o jupâneasă Tudosia, sau Theodosiia. Acte 
amintite şi înfăţişate de către d. lonaşcu în broşura d-sale, 
ni spun că au avut о fiică Magdaliţa, sau Magdalina, căsă- 
torită cu Vasile Ureche. Că acest Andrei logofăt era 'diferit 
de vistierul omonim al lui Mihnea Vodă, mai reese şi din 
alte informaţii genealogice, necunoscute d-lui Ionașcu şi anume 
că Andrei vistierul, ctitorul m-rei Sf. loan cel mare, a fost 
căsătorit cu o jupâneasă Elena (informaţie comunicată mie 
de d. I. С. Filitti), că a avut un frate Dimitrie cu care ridică 
biserica amintită (v. lucrarea mea citată asupra Bucureştilor 
sfârşitului veacului al XVIII-lea, pag. 30 cu notele ajutătoare), 
şi că el este părintele a două fiice: Catalina soţia lui Preda 
ot Cepturoaia, unul din cei trei fraţi Buzeşti, şi Smaranda 
soţia lui Ambrino, fost sluger în Tara Românească în domnia 
lui Matei Basarab (inf. L. C. Filitti). 

Pentru diferenţierea celor doi Andrei ca persoane, cred 
că mai este şi o altă probă: simplul fapt că se vorbeşte ulte- 
rior numai de un Andrei vistier ca ctitor şi înzestrător al 
mănăstirii şi nici odată de un Andrei logofăt, şi că nu aflăm 
nici un document, fie dela Andrei logofăt, fie o întărire dom- 
mească a vreunei danii a acestuia lăcașului bisericesc bu- 
cureştean. 


* 
"© 

Revin, de asemenea, asupra identificârei mele câ Andrei 
marele vistier al lui Mihnea de pe la 1589 pânâ in August 
1591, este una şi aceeasi persoanâ cu Andronie sau Androniü 
(nici odatâ in fişele mele Andronic), vistierul divanelor lui 
Ştefan Vodâ Surdul din lulie 1591 pânâ in lulie 1592. Imi 
menfin insâ afirmatia câ acest Andronie vistier este diferit de 
Andronic Cantacuzino, fiul lui Şaitanoglu şi strâmoş al tuturor 
Cantacuzinilor din Tara Românească şi din Moldova. 

D. lonaşcu adaogâ, in aliniatul al 2-lea dela pag. 3 a 
broşurei d-sale, câ s'ar putea ca Andronie vistierul lui Stefan 
Vodă Surdul dintre 1591—92 „să fie acelaş Andronie vistierul 
„din Decembrie 1593, colegul lui Andrei vel log.; ori cu Andro- 
„nic (Andronie), din divanele muntene ale anilor 1599—1600“. 

Privitor la divanul din „Decembre 1593“ de care amin- 

teşte d. lonaşcu, d-sa ni indică drept izvor manuscrisul No; 
2530 dela Academia română, fila 240. Complectez această tri- 
mitere, arâtând cà este vorba de volumul I de cöpii de do- 
cumente, privitoare la istoria bisericii dintre anii 1020—1599, 
a fostului episcop Ghenadie Enâccanu al Râmnicului, şi că 
documentul poartă data de „20 Decembre“. Ar fi însă greu 
ori-cui să găsească documentul în chestie la fila indicată de 
către d. lonaşcu, căci copia hrisovului se află la fila 540, 
In manuscrisul Academiei însă aflăm documentului anul 1592, 
evident greşit, căci la acea dată Mihai Viteazul nu era încă 
suit în scaunul Târei Româneşti, fapt pe care Pa observat, 
pe semne, şi d. lonaşcu. In materialul meu de fişe, aflu şi 
eu regestul acestui act, datat din 20 Decembrie 1593, privitor 
la întărirea către un Duca a diverse ocine, în Olteni şi Sâm- 
botin, cumpărături dela Stanciul şi dela fratele acestuia Stoica. 
Izvorul meu este mai precis, şi anume: Arh. St., Episc. Râm- 
nic., pach. 34, doc. 30, original slav, piele, cu traducere 
din 1785. : 
İn ceiace priveşte divanul acestui document relev că 
mărturiile domneşti ale lui Mihai Viteazul dela suirea în 
scaunul Târei Româneşti până spre sfârşitul anului 1594 
sunt următoarele: 

Jupân Mitrea vel dvornic 
„„ Andrei vel logofăt 
Dumitru sau Dimitrachi spătar 
Pangratie vistier 
Pană comis 
Sârbul stolnic 
Manta paharnic şi 
Coci vel postelnic 


accentuând însă asupra faptului că Sârbul nu apare ca stolnic 
„decât din lanuarie 1594 căci înaintea lui avem pe un Dra- 
gomir care dispare încă din Decembre 1593. 

Marii vistieri ai lui Mihai Viteazul în acest prim an 
de domnie sunt: Pangratie până la 7 lulie 1594 căruia îi 
urmează Statachi dela 17 August al aceluiaş an, căci divanul 
actului din 22 Iulie 1594 nu posedă vistier. 

In sprijinul celor afirmate mai sus posed în fişele mele 
vreo patru-zeci de divane. 

Este deci interesant a releva aci şi divanul actului cu- 
noscut în copie d-lui lonaşcu din „20 Decembre“ 1593, scris 
de Bratul în Bucureşti. Il reproduc după original: 


Jupăn Mitrea vel dvornic 
„„ o Andrei vel logofăt 

Dumitrache spatar 

Andronie vistier 

Pană stolnic 

Manta paharnic 

Jupan Coci vel postelnic 

Ispravnic Andrei vel logofăt 


Din aceiaşi zi, tot din Bucureşti, şi având acelaș isprav- 
nic al divanului, însă scris de un Badea, imi este cunoscut un 
hrisov dela Mihai Viteazul către Deatco logofăt întărindu-i 
© figancâ Rada cu fiica ei, cumpărate dela un Voinea cu 
fiul său Staico din Novaci. Nu am putut afla originalul 
acestui act, însă regestul îl am din fişele inedite ale răposa- 
tului general P. V. Năsturel, extras din condica episcopiei 
Buzăului. Divanul acestui hrisov este cel amintit mai sus în 
care aflăm pe Pangrati ca vistier, pe Pană comis şi ca stolnic 
pe Dragomir, deci divanul cunoscut nouă din primele luni 

de domnie ale lui Mihai Viteazul pânâ la sfârşitul anului 1593. 
Cu toate că în genere nu trebue sà ne sprijinim pe traducerile 
de documente transcrise prin condicile mănăstirilor, totuşi 
de data aceasta, în vedere că mărturiile domneşti sunt aceleași 
cunoscute nouă din acele vremuri, nu pot crede ca data să 
fie greşită. 

Este curios deci ca în aceeaşi zi să aflăm doi vistieri; 
Pangratie şi Andronie. Şi mai curios este să aflăm printre 
boerii divanişti pe Pană mare stolnic când în toate celelalte 
divane ale lui Mihai Viteazul acesta este întotdeauna mare 
comis. Tot aşa de curios este şi lipsa comisului din divan. 
Să fie oare o greşeală a grămăticului Bratul în înşirarea 
mărturiilor domneşti sau documentul să fie un falşificat. 
Atât pecetea cât şi monograma Voevodului precum şi scrisul 
hrisovului nu dau nimic de bănuit, mai ales că un Andronie 
mare vistier îmi este şi mie cunoscut din multe divane ale 
lui Mihai Viteazul însă nici odată în mod constant. 

Intr'adevâr că alături de Andrei marele logofăt aflu pe 
acest vistier în divanele hrisoavelor din 8 lunie 1594 şi 
16 Iulie ale aceluiaş an, pe semne ca locţiitor chiar al lui 
Pangratie despre care am amintit mai sus că dispare după 
7 Iulie 1594. Pe acest Andronie vistier îl mai întâlnesc in 
divanele lui Mihai Viteazul la 28 Septembre 1596 (fiind 
totodată şi martor în cartea mitropolitului Eftimie dată m-rei 
Glavacioc în aceiaşi zi), la 22 lunie 1597 ca locţiitor al lui 
Stoica, la 30 Iulie 1597, 28 Decembrie 1598 şi la 14 Ianuarie 
1599, relevând însă şi faptul interesant că la 13 şi la 15 ale 
acestei ultime luni, mare vistier este tot Stoica. 

Privitor la Andronie vistierul d. lonaşcu ne indică doar 
trei divane cunoscute d-sale şi anume: primul din 8 Iulie 1599, 
iar celelalte din 1600, la 9 şi 17 Iunie (v. nota 7 dela pa- 
gina 3 a broşurei d-sale). Autorul nu ni spune însă dela ce 
Voevod emană aceste acte. Nu am putut controla până acum 
trimiterea indicată de către d. lonaşcu pentru primul din 
aceste trei acte, însă pot să afirm d-lui lonaşcu că celelalte 
două sunt dela Nicolae Voevod, feciorul lui Mihai Viteazul 
(cel pe care istoria Pa botezat Nicolae Pătraşco), lucru care 
merita să fie relevat, şi complectez şi aci informaţiile d-lui 

Ionascu, prin aceea că din perioada dela 28 Ianuarie, până 
la 25 Iunie 1600, îmi sunt cunoscute vreo două-spre-zece do- 
cumente cu divane dela acest tânăr vlăstar domnesc. Toate 
aceste acte sunt date din Târgovişte unde-şi avea reşedinţa 
Nicolae Voevod, şi în toate „vel“ vistier este Andronie, pe 
când în actele emanate din cancelariile lui Mihai Viteazul, 
majoritate din Bălgrad şi unul din laşi, mare vistier al 
acestuia era Bărcan. 

Evident că acest Andronie vistier este tot unul cu 
Andronie vistierul lui Mihai Viteazul. 


Ve 
л 


İn nota 6 dela pagina 2 a broşurei d-lui lonaşcu, d-sa 
precizează data la care va fi fost ridicată biserica Sf. loan 
cel mare din Bucureşti de către Andrei vistierul muntean, 
„cel mai târziu in 1590“, şi d-sa îşi sprijină această intere- 
santă şi încă inedită informaţie pe un act din 1 Iulie 1677. 
Trebue să spun îndată că anul acesta este greşit. Că biserica 
Si. loan cel mare era clădită în domnia lui Mihnea Vodă 
— adică a lui Mihnea Turcitul — o aflasem şi eu, însă în- 
tr'adevăr după ce fusese dat la tipar manuscrisul privitor la 
planurile bucureştene, apărut în volum în primăvara anului 
trecut. İntr'o lucrare a mea în preparare, şi în care aşi fi 
vorbit incidental şi de m-rea Sf. loan cel mare, ţineam să pui 
la punct această chestie. Trebue totuşi să amintesc că in- 
formaţia ridicărei acestei mănăstiri în timpul domniei lui 
Mihnea Vodă mai reese şi din alte acte decât cel amintit 
de către d. lonaşcu, şi anume din hrisoavele lui Antonie Vodă 
din Popeşti, din 20 August 1671, şi al lui Constantin Brân- 
coveanu din 2 Mai 1691. Privitor la data greşită a docu- 
mentului amintit de către d. lonaşcu, precizez că la 1677 
era Domn al Târei Româneşti Duca Vodă, dela care îmi este 
cunoscut un act privitor la Sf. loan cel mare, însă din 
12 Mai 1675 (v. Lampridi,. Ipirotica, la d. L С. Filitti). 
İn acest act insâ se spune numai câ biserica a fost ridicatâ 
de către Andrei vistierul, fără alte lămuriri. La trimiterea 
indicată de către d. lonaşcu în nota 6 dela pagina 3 a bro- 
şurei d-sale — cu toate că şi-a dat osteneala să corecteze 

cu mâna, în broşură, numărul manuscrisului dela Academia 
Română: 3526 în loc de 3536, a uitat totuşi un lucru capital 
şi anume să corecteze şi anul documentului. Nu din 1677 
este actul în chestie, ci din 1 Iulie 1667, când Voevod al 
Târei Româneşti era Radu Leon, dela care de alt-fel emană 
documentul. Deci iarăşi o foarte regretabilâ greşeală de tipar. 
Documentul acesta se referă la întărirea unei moşii din mar- 
ginea Bucureştilor, numită Roşul, închinată m-rei Sf. loan 
cel mare de către primul ei ctitor, Andrei vistierul, chiar la 
ridicarea ei. La 9 lunie 1588 Mihnea Turcitul întăreşte în 
Roşul şi Corcolaţi stăpânire unui Stoica, specificându-se în 
act că acesta a înfrățit asupra acestor sate pe cei trei copii 
ai lui: Dobra, Ciortina şi Pătru, ca să fie trei fraţi neînpărţiţi 
în veci (v. Cond. Sf. loan cel mare la Academia română, 
ms. 3526 filele 28—29). 

Aşa dar Andrei vistierul trebue să fi devenit stăpân 
pe moşia Roşul după 9 lunie 1588, ca să o poată închina 
mănăstirii sale dela Sf. Ioan. 

Cu aceste ultime informaţii aşi putea complecta cele 
scrise de mine privitor la biserica Sf. loan cel mare din 
Bucureşti. 


a 


ж 


Din cele ce preced,’ cred că se pot trage următoarele 
concluzii. 

Andrei hatmanul moldovean este întradevăr unul şi 
acelaş personagiu cu Andrei logofătul muntean, însă dovada 
no aduce d. Іопаѕси în cele nouă pagini ale broşurei d-sale. 
Am adus-o noi, în rândurile de mai sus. 

Prin aceasta, cade identificarea făcută de mine, a lui 
Andrei vistierul lui Mihnea Vodă Turcitul cu Andrei lo- 
gofâtul lui Mihai Viteazul. 

D. lonaşcu are dreptate când diferenţiază pe Andrei 
vistierul lui Mihnea Turcitul de vistierul Andronie al lui 
Ştefan Vodă Surdul, care acesta poate fi identic cu Andronie 
vistierul, întâlnit incidental în câte-va divane ale lui Mihai 
Viteazul, şi în tot timpul domniei lui Nicolae Pâtraşco. 

Este foarte regretabil însă că autorul, cu toată dorinţa 

de a da la ivealâ noui contribufii istorice, a neglijat prea mult 
supravegherea tiparului, ceeace constitue o simțită scădere a 
lucrării, mai ales în ce priveşte trimiterile la izvoare. 

Trebue să adaog că spre deosebire de mine, când am 
scris lucrările apărute după război, d. lonaşcu a avut la dis- 
poziţie, pentru ultima d-sale broşură, documentele înapoiate 
dela Moscova. Totuşi d-sa sa mulţumit cu informaţii culese 
majoritate din condici. Acestea însă, scrise adesea de oameni 
simpli, pâcâtuesc prin neexactităţi scuzabile pentru ei, însă 
nescuzabile pentru oameni de ştiinţă din zilele noastre, 
A avut dreptate d. I. C. Filitti când îndoindu-se de exactitatea 
unora din contribuţiile aduse de d. Ionașcu privitor la banii, 
mari şi mici, ai Olteniei, i-a atras atenţia asupra greşelilor 
ce pot izvori din prea mare încredere în copiile de acte 
de prin condici. 


Bucureşti, Martie— Aprilie 1936. 

